**Aleksandr Sergejevitš Jakovenko** (ven. Александр Сергеевич Яковенко; s. 22. helmikuuta 1998 Karaganda, Kazakstan) on venäläis-kazakstanilainen jääkiekkopuolustaja, joka pelaa Sveitsin National Leaguen EHC Bielissä.

Ura
---

### Seuraura

Jakovenko aloitti jääkiekkoilun synnyinmaassaan Kazakstanissa. Hän on Junost Karagandan kasvatti. Jakovenko siirtyi juniorina sittemmin kuitenkin Venäjälle ja Traktor Tšeljabinskin organisaatioon. Hän debytoi kaudella 2014–2015 Belyje Medvedin joukkueessa Venäjän nuorten sarja MHL:ssä. Kauden 2015–2016 Jakovenko pelasi samaa sarjaa lainalla Venäjän alle 18-vuotiaiden maajoukkueen vahvuudessa.

Kaudella 2016–2017 Jakovenko debytoi miesten peleissä pelattuaan suurimman osan kaudestaan VHL-joukkue Tšelmet Tšeljabinskissä. Hänen tulokaskautensa liigassa toi 43 runkosarjaottelussa tehot 2+3=5. Osa Jakovenkon kaudesta eteni vielä myös Belyje Medvedin MHL-joukkueessa. Myös alkukauden 2017–2018 hän pelasi lähinnä Tšelmetissä, kunnes tammikuussa 2018 Jakovenko siirtyi varaamattomana pelaajana ns. tender-sopimuksella USHL-junioriliigan Muskegon Lumberjacksiin. Kaudella 2018–2019 hän oli joukkueen kolmanneksi paras pistemies tehoilla 19+33=52. Jakovenko jakoi koko liigan puolustajien pistepörssin toisen sijan Tri-City Stormin Zachary Jonesin kanssa edellään vain Stormin Ronald Attard. Hän jakoi myös Lumberjacksin sisäisen tehotilaston voiton Colby Bukesin kanssa lukemalla +32 sekä voitti sisäisen tehotilaston pudotuspeleissä yksin lukemalla +5. Jakovenko valittiin kauden päätteeksi USHL:n ensimmäiseen tähdistökentälliseen.

Kesällä 2019 Jakovenko sai sopimustarjouksen aina NHL:stä asti, mutta hän kuitenkin kieltäytyi tästä. Jakovenko siirtyi kaudeksi 2019–2020 1+1-vuotisella ja syyskuun loppuun asti kestävän try-outin sisältävällä sopimuksella SM-liigajoukkue Mikkelin Jukureihin. Hän sai koejaksonsa päätteeksi jatkosopimuksen. Jo marraskuussa seura käytti Jakovenkon sopimuksessa olleen option ja teki vuoden mittaisen jatkosopimuksen hänen kanssaan. Jakovenko teki 36 ottelussa tehot 5+16=21 ja oli Jukureiden sisäisessä pistepörssissä toisena maanmiehensä Vadim Pereskokovin jälkeen, kunnes helmikuussa 2020 seura vuokrasi hänet loppukaudeksi Sveitsin National Leaguen EHC Bieliin Jukureiden ollessa sarjataulukossa toiseksi viimeisenä.

Kaudella 2020–2021 Jakovenko voitti pelipaikastaan huolimatta Jukureiden sisäisen pistepörssin tehoilla 9+19=28. Hän jakoi myös joukkueen sisäisen syöttöpörssin voiton Axel Rindellin kanssa ja sisäisen maalipörssin kolmannen sijan Kristian Afanasjevin kanssa. Jakovenko jakoi koko SM-liigan puolustajien pistepörssin kuudennen sijan TPS:n Ville Lajusen ja HIFK:n Mikko Kousan kanssa.

Kaudeksi 2021–2022 Jakovenko palasi vuoden mittaisella sopimuksella aiempaan lainaseuraansa National Leaguen EHC Bieliin.

### Maajoukkueura

Jakovenko edusti Venäjää alle 18-vuotiaiden MM-kilpailuissa vuonna 2015. Hän jakoi kolmella syöttöpisteellään joukkueensa sisäisen syöttöpörssin voiton viiden muun pelaajan kanssa. Vuoden 2016 turnausta Jakovenkolta jäi kuitenkin väliin, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä.

Jakovenko pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti pronssia. Jakovenko voitti Venäjän sisäisen tehotilaston lukemalla +3. Jakovenko pelasi myös World Junior A Challengessa vuonna 2015 voittaen pronssia. Hän edusti myös Venäjän alle 17-vuotiaiden maajoukkuetta World U-17 Hockey Challengessa marraskuussa 2014 voittaen kultaa sekä Euroopan nuorten olympiafestivaaleilla vuonna 2015, jolloin Jakovenko voitti kultaa.

Jakovenko edusti Venäjän B-maajoukkuetta Kaufland Cupissa helmikuussa 2020.

Pelityyli
---------

Jukureiden urheilutoimenjohtaja Jukka Holtarin mukaan Jakovenkolla on mainiot kiekolliset taidot. Holtarin mukaan hänen osaamisensa pääsee esiin eleettömän tehokkaassa pelin avaamisessa puolustusalueella sekä ylivoiman siniviivapelissä.

Muuta
-----

Jakovenkon isä Sergei on entinen Kazakstanin maajoukkuepuolustaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Belyje Medvedi | MHL | 16 | 0 | 4 | 4 | 4 | – | – | – | – | – |  |  |  |  |  |  | U18 | 5 | 0 | 3 | 3 | 4 |
| 2015–2016 | Venäjä U18 | MHL | 34 | 2 | 6 | 8 | 18 | 3 | 0 | 0 | 0 | 0 |
| 2016–2017 | Tšelmet Tšeljabinsk | VHL | 43 | 2 | 3 | 5 | 16 | – | – | – | – | – |
|  | Belyje Medvedi | MHL | 9 | 1 | 1 | 2 | 2 | 5 | 0 | 0 | 0 | 4 |
| 2017–2018 | Tšelmet Tšeljabinsk | VHL | 32 | 1 | 4 | 5 | 16 | – | – | – | – | – |
|  | Belyje Medvedi | MHL | 3 | 1 | 4 | 5 | 0 | – | – | – | – | – |
|  | Muskegon Lumberjacks | USHL | 31 | 3 | 14 | 17 | 43 | 3 | 1 | 0 | 1 | 4 |
| 2018–2019 | Muskegon Lumberjacks | USHL | 56 | 19 | 33 | 52 | 20 | 8 | 0 | 5 | 5 | 4 | Ykköstähdistö |
| 2019–2020 | Jukurit | SM-liiga | 36 | 5 | 16 | 21 | 14 | – | – | – | – | – |
|  | EHC Biel | NL | 3 | 0 | 2 | 2 | 0 | – | – | – | – | – |
| 2020–2021 | Jukurit | SM-liiga | 55 | 9 | 19 | 28 | 34 | – | – | – | – | – |
| 2 kautta | yhteensä | SM-liiga | 91 | 14 | 35 | 59 | 48 | – | – | – | – | – |
| 1 kausi | yhteensä | NL | 3 | 0 | 2 | 2 | 0 | – | – | – | – | – |

Lähteet
-------

* Aleksandr Jakovenko The Internet Hockey Databasessa (englanniksi)
* Aleksandr Jakovenko Eurohockey-sivustolla (englanniksi)
* Aleksandr Jakovenko *Elite Prospects*. Everysport Media Group AB.  (englanniksi)

### Viitteet

1. 1 2  Jako jatkaa myös ensi kaudelle! *twitter.com*.  22.11.2019. Jukurit HC Oy. Viitattu 22.11.2019.
2. 1 2 3 4 5  Aleksandr Jakovenko *Elite Prospects*. Everysport Media Group AB.  (englanniksi)
3. ↑  Elite Prospects - USHL Stats 2018-2019 *eliteprospects.com*. Everysport Media Group AB. Viitattu 16.9.2019. (englanniksi)
4. ↑  Elite Prospects - Muskegon Lumberjacks *eliteprospects.com*. Everysport Media Group AB. Viitattu 16.9.2019. (englanniksi)
5. ↑  Isotalo, Ilari: Yllättävä veto! Nuori pakkilupaus kieltäytyi NHL-sopimuksesta – hakee pelipaikkaa Suomesta: "Pääsen näyttämään osaamistani" *Leijonat.com*.  10.8.2019. Nordic Sport Media. Viitattu 16.9.2019.
6. 1 2  Jukurit kiinnitti nuoret Galvasin ja Jakovenkon - joukkue valmiina kauteen *Jatkoaika.com*.  15.5.2019. Jatkoaika r.y. Viitattu 16.9.2019.
7. ↑  Jakovenko jatkaa Jukurien riveissä - "Kehityspotentiaalia on edelleen paljon" *Jatkoaika.com*.  1.10.2019. Jatkoaika r.y. Viitattu 1.10.2019.
8. ↑  Yli-Mäenpää, Joni: Jukurien toiseksi paras pistemies Aleksandr Jakovenko jatkaa Mikkelissä myös ensi kaudella *Jatkoaika.com*.  22.11.2019. Jatkoaika r.y. Viitattu 22.11.2019.
9. 1 2  Jakovenko loppukaudeksi Sveitsiin *jukurit.fi*.  12.2.2020. Jukurit HC Oy. Viitattu 12.2.2020.
10. ↑  Elite Prospects - Jukurit *eliteprospects.com*. Everysport Media Group AB. Viitattu 23.4.2021. (englanniksi)
11. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 23.4.2021. (englanniksi)
12. ↑  Hellanto, Riku: Jokereiden maajoukkuepuolustaja ja Jukurit-tähti siirtyvät Sveitsiin *MTVuutiset.fi*.  26.5.2021. Telia Company AB. Viitattu 26.5.2021.
13. ↑  Elite Prospects - Russia U18 *eliteprospects.com*. Everysport Media Group AB. Viitattu 16.9.2019. (englanniksi)
14. ↑  Anderson, Rachel: Alex Yakovenko is Breaking Records on His Way to the AHL *accesshockeymi.com*.  20.2.2019. Cream Magazine. Viitattu 16.9.2019. (englanniksi)[vanhentunut linkki]
15. ↑  Skandaali mahdollistamassa superlupauksen MM-kisat kaksi vuotta vanhempien ikäryhmässä *suomikiekko.com*.  7.4.2016. Nordic Sport Media. Viitattu 16.9.2019.
16. ↑  Elite Prospects - Russia U18 *eliteprospects.com*. Everysport Media Group AB. Viitattu 16.9.2019. (englanniksi)
17. ↑  Sergei Jakovenko *Elite Prospects*. Everysport Media Group AB.  (englanniksi)